als_Latn dik_Latn sag_Latn
Njoftim i Rëndësishëm pë Formularin A1 dhe A1Z
- Detaje
- Visite: 353
Ju njoftojmë se Portali i Maturës Shtetërore për aplikimin e Formularit A1 në shkollat e rrethit VLORE aktivizohet vetëm në datat 23 dhe 24 mars 2015, nga ora 8.00 – 16.30. Para dhe pas kësaj ore për çdo arsye nuk ka aplikim.
Për aplikantët që kanë mbaruar shkollën vitet e kaluara në rrethin e Vlorë portali hapet vetëm në datën 30 mars, nga ora 8.00 – 16.30.
Para dhe pas këtyre datave dhe orari për çdo arsye nuk ka aplikim.
Para se të aplikojnë maturantët dhe kandidatët duhet të regjistrohen në protalin qeveritar e-albania.
Të gjithë maturantët që nuk kanë aplikuar më parë në portalin qeveritar, duhet fillimisht të hyjnë në këtë sistem për t’u autentifikuar. Kjo masë është e detyrueshme për arsyen që të dhënat e lidhura me gjeneralitetet e tyre duhet të jenë plotësisht të sakta. Kjo presupozon që në çdo laborator ku do të bëhen aplikimet dy ose tre kompjuterë të jenë në dispozicion për lidhjen e me portalin qeveritar. Pas aplikimit në këtë portal, maturantët futen në kompjuterët e tjerë të sallës ku fillimisht është loguar mbikëqyrësi me username (ID) dhe password (fjalëkalim). Nëse ka raste maturantësh që për një arsye ose tjetër nuk munden të logohen në portalin qeveritar, ata do të bëjnë aplikimin drejtpërdrejt në portalin e Maturës Shtetërore.
Përdoruesit e sistemit online, për plotësimin e formularit A1&A1Z nëpër shkolla do të jenë:
1. Drejtori dhe nëndrejtorët e shkollës
2. Mbikëqyrësit e maturantëve aplikues (caktohen nga drejtori i shkollës)
3. Mësuesit kujdestarë
4. Maturantët/ kandidatët aplikues
Misioni i mësuesit kujdestar është monitorimi i saktësisë së plotësimit të Formularit A1 si dhe plotësimi i bllokut të të dhënave që duhet të hidhen në sistem nën përgjegjësinë personale të tij, si indeksi i profilit të shkollës, emërtimi i profilit, lloji i gjuhës së huaj që do të jepet si provim i detyrueshëm D3, si dhe emërtimin e lëndëve të detyruara dhe me zgjedhje si dhe notat e mbartura në këto provime të dhëna më parë për aplikuesit me formularin A1Z. Gjithashtu mësuesi kujdestar firmos formularin A1 ose A1Z pas printimit të tij.
Në hapësirën Matura Shtetërore në këtë faqe interneti të interesuarit mund të konsultohen me të gjithë dokumentacionin e aplikimit.
als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn